Diari Oficial de la Generalitat Valenciana


Sumari del DOGV 9845, del 09-05-2024 (2024/3876)

RESOLUCIÓ de 29 d'abril de 2024, del conseller de Sanitat, per la qual s'aprova el pla de control aplicable durant el procediment de concessió i comprovació de la justificació de subvencions atorgades, en concurrència competitiva i de concessió directa, a càrrec de les dotacions pressupostàries de la Direcció General de Salut Pública en l'exercici 2024.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9845

Data del DOGV
:   09-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3876


Data del document
:   29-04-2024

Organisme emissor
:   Conselleria de Sanitat

Tipus de document
:   Resolució

RESOLUCIÓ de 29 d'abril de 2024, del conseller de Sanitat, per la qual s'aprova el pla de control aplicable durant el procediment de concessió i comprovació de la justificació de subvencions atorgades, en concurrència competitiva i de concessió directa, a càrrec de les dotacions pressupostàries de la Direcció General de Salut Pública en l'exercici 2024. [2024/3876]  
L'article 32.1 de la Llei 38/2003, de 17 de novembre, general de subvencions, disposa que l'òrgan convocant comprovarà l'adequada justificació de la subvenció, així com la realització de l'activitat i el compliment de la finalitat que determinen la concessió o gaudi de la subvenció». Precepte que desenvolupa l'article 85 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, que assenyala que «el citat pla haurà d'indicar si l'obligació de comprovació arriba a la totalitat de les subvencions o bé a una mostra de les concedides i, en este últim cas, la seua forma de selecció. També haurà de contindre els principals aspectes a comprovar i el moment de la seua realització».  
  
En el marc de la Llei 1/2015, de 6 de febrer, d'hisenda pública, del sector públic instrumental i de subvencions, disposa en el seu article 165.2.j) que les bases reguladores de la concessió de subvencions contindran, entre altres aspectes, un mètode de comprovació de la realització de l'activitat a través del corresponent pla de control. El mateix text legal, en l'article 169.3, disposa que l'esmentat pla de control, dirigit a la comprovació material de l'efectiva realització de l'activitat, existència de la condició o compliment de la finalitat, serà aprovat per l'òrgan concedent amb caràcter previ a la seua execució i en este haurà de constar com a mínim la següent informació:  
  
a) Tipus de control a efectuar sobre la línia: administratius, sobre el terreny, a posteriori i/o de qualitat.  
b) Criteris de selecció de la mostra: aleatoris, dirigits o de risc.  
  
c) Percentatge mínim d'ajuda a controlar sobre el total pagat en eixa línia.  
En virtut dels preceptes esmentats, en atenció a les competències atribuïdes en l'article 28 de la Llei 5/1983, de 30 de desembre, del Consell, i de conformitat amb el Decret 135/2023, de 10 d'agost, del Consell, d'aprovació del Reglament orgànic i funcional de la Conselleria de Sanitat, resol:  
  
Primer  
Aprovar el pla de control que s'incorpora com a annex I i annex II a esta resolució, elaborat per la Direcció General de Salut Pública, que serà aplicable durant el procediment de concessió i comprovació de la justificació de subvencions atorgades a càrrec de les dotacions pressupostàries d'este centre directiu en l'exercici 2024.  
  
Segon  
Publicar la present resolució i el pla de control en la pàgina web de la Conselleria de Sanitat.  
  
Contra la present resolució, que posa fi a la via administrativa, es podrà interposar recurs potestatiu de reposició, davant el mateix òrgan que va dictar l'acte, en el termini d'un mes a comptar des de l'endemà de la seua notificació o publicació, de conformitat amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques o directament recurs contenciós administratiu, davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació de l'acte objecte de recurs, d'acord amb els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 29 d'abril de 2024.- El conseller de Sanitat: Marciano Gómez Gómez.  
  
ANNEX I  
  
Pla de control aplicable durant el procediment de concessió i comprovació de la justificació de subvencions atorgades en concurrència competitiva a càrrec de les dotacions pressupostàries de la Direcció General de Salut Pública en l'exercici 2024  
  
De conformitat amb les previsions previstes en els articles 165.2.j i 169.3 de la Llei 1/2015, de 6 de febrer, d'hisenda pública, del sector públic instrumental i de subvencions, durant el procediment de concessió i justificació de subvencions han d'adoptar-se les mesures necessàries a fi de comprovar i verificar l'efectiva realització de les activitats subvencionades, el compliment de la finalitat o les finalitats que motiven la concessió i l'adequada acreditació del destí donat a les quantitats atorgades.  
Resultant igualment d'aplicació les bases reguladores de les convocatòries afectes per este pla de control:  
- Ordre 4/2015, de 3 de desembre, de la Conselleria de Sanitat Universal i Salut Pública (DOGV 7675, 10.12.2015), modificada per l'Ordre 3/2020, de 9 juny, s'aproven les bases reguladores de les subvencions en matèria d'atenció i prevenció de les drogodependències i altres trastorns addictius.  
- Ordre 4/2018, de 4 de juliol, de la Conselleria de Sanitat Universal i Salut Pública, establix les bases reguladores de subvencions destinades al tractament de lluita contra el mosquit tigre en els municipis de la Comunitat Valenciana (DOGV 8333, 06.07.2018), directament o a través de les mancomunitats i consorcis en els quals estiguen integrats.  
  
- Ordre 1/2019, de 28 de febrer, de la Conselleria de Sanitat Universal i Salut Pública, aprova les bases reguladores de subvencions destinades a finançar projectes relacionats amb la salut pública (DOGV 8503 d'11.03.2019).  
Este pla comprén les convocatòries de les subvencions per a l'exercici 2024, en concret, les següents:  
- Convocatòria de subvencions en matèria d'atenció i prevenció de les drogodependències i altres trastorns addictius per a l'exercici 2024. A càrrec de les línies de subvencions següents:  
• S0254. Atenció a drogodependents amb problemes juridicopenals.  
  
• S0261. Centres i programes reinserció social drogodependents.  
• S0262. Prevenció de les drogodependències i altres addiccions.  
• S0368. Suport a associacions de persones alcohòliques rehabilitades.  
- Convocatòria de les ajudes en matèria de projectes de desplegament del Pla de salut de la Comunitat Valenciana en els seus municipis. A càrrec de la línia de subvenció S0144.  
- Convocatòria de les ajudes destinades a la promoció de la salut sexual i prevenció de l'estigma social associat al VIH i altres ITS. A càrrec de la línia de subvenció S0145.  
- Convocatòria de les ajudes destinades a la promoció de la salut perinatal i primera infància. A càrrec de la línia de subvenció S0146.  
- Convocatòria de les ajudes en matèria de promoció de la salut i de l'accés a servicis i programes de salut en poblacions que viuen en situació d'especial vulnerabilitat. A càrrec de la línia de subvenció S0147.  
  
- Convocatòria de les ajudes en matèria de suport a les associacions de persones consumidores en l'àmbit de la seguretat alimentària. A càrrec a la línia de subvenció S0149.  
- Convocatòria de subvencions destinades a la promoció d'entorns saludables. A càrrec de la següent línia de subvenció S0153.  
- Convocatòria de subvencions destinades al tractament de lluita contra el mosquit tigre en els municipis de la Comunitat Valenciana en l'exercici 2024. A càrrec de la línia de subvenció S1612.  
En el cas de la Direcció General de Salut Pública, les tasques de comprovació i verificació ressenyades no poden dur-se a terme d'idèntic mode en tots els casos perquè hi ha diferents línies dirigides a potencials entitats beneficiàries de molt diferent índole i pensades per a fomentar i impulsar la realització d'activitats de diversa naturalesa, amb finalitats també dispars.  
Per tot això, sense perjudici de les previsions contingudes en les respectives bases reguladores i en les corresponents resolucions de convocatòria, amb les quals este pla haurà de ser interpretat de manera conjunta i sistemàtica, s'establixen els següents paràmetres de control:  
a) El tipus de control a realitzar serà preferentment administratiu, basat en la documentació aportada per cada entitat juntament amb la seua sol·licitud i, posteriorment, com a justificació de la subvenció que li haja sigut atorgada.  
Amb esta finalitat, se supervisarà tota la documentació exigida en les bases reguladores, en la resolució de les convocatòries, i en els convenis de col·laboració, i es requerirà, si escau l'aportació dels documents complementaris que siguen necessaris per a comprovar, verificar i aclarir tots els aspectes que així ho exigisquen.  
A més, si s'estima necessari, podran dur-se a terme comprovacions in situ de la realització de les activitats subvencionades, i podrà reclamar-se informació addicional que permeta contextualitzar la documentació aportada en un principi i les activitats programades en funció del seu efectiu grau d'execució.  
b) Dins del conjunt de sol·licituds presentades a una mateixa convocatòria, es podrà seleccionar una mostra aleatòria, però prou representativa de qualssevol documents i altres elements acreditatius de la realització de l'activitat o activitats programades.  
  
Addicionalment, de forma degudament motivada, es podran aplicar criteris dirigits a la realització d'un mostreig específic per a la comprovació d'aspectes tècnics, econòmics o administratius determinats que s'estimen d'especial rellevància en el marc d'una convocatòria.  
  
c) El percentatge mínim de subvenció a controlar sobre el total pagat a càrrec de cada línia pressupostària serà el 10 %.  
Les actuacions que s'efectuen en desenvolupament d'este pla de control es realitzaran a través de mitjans propis, personals i materials. En relació amb els mitjans personals, es disposarà de personal de la mateixa direcció general amb competències en matèria de salut pública, tècnics de la matèria de què es tracte, amb les suficients garanties d'imparcialitat i independència, sense perjudici del suport tècnic extern que amb esta finalitat puga demanar-se.  
Com a resultat de les comprovacions derivades d'este Pla de control, l'òrgan gestor elaborarà un informe d'execució i avaluació de resultats en el qual es faça constar l'adequació de la subvenció als objectius proposats o, en cas contrari, l'existència d'un incompliment total o parcial i la necessitat d'iniciar, si és el cas, un procediment de reintegrament de la subvenció, d'acord amb el que s'estableix en la Llei 38/2003, de 17 de novembre, general de subvencions.  
  
  
ANNEX II  
  
Pla de control aplicable durant el procediment de concessió i comprovació de la justificació de subvencions atorgades mitjançant resolució a les entitats o empreses beneficiàries següents i a càrrec de les dotacions pressupostàries indicades amb línia nominativa.  
  
Empreses o entitats beneficiàries segons la Llei 8/2023, de 27 de desembre, de pressupostos de la Generalitat, per a l'exercici 2024:  
- Universitat de València. Departament d'Història de la Ciència i Documentació, a càrrec de la línia pressupostària S1560.  
- Universitat Internacional de València. Departament de Psicologia, a càrrec de la línia pressupostària S1563.  
- Diputació Provincial d'Alacant, a càrrec de la línia pressupostària S1564.  
- Diputació Provincial de Castelló, a càrrec de la línia pressupostària S1565.  
- Diputació Provincial de València, a càrrec de la línia pressupostària S1569.  
- Fundació de la Comunitat Valenciana per a la Promoció Estratègica, el Desenvolupament i la Innovació Urbana - Les Naus, a càrrec de la línia pressupostària S1188.  
- Federació Valenciana de Municipis i Províncies (FVMP), a càrrec de la línia pressupostària S0582.  
De conformitat amb el que s'estableix en els articles 168.1. A) apartat e i 169.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, durant el procediment de concessió i justificació de subvencions han d'adoptar-se les mesures necessàries a fi de comprovar i verificar l'efectiva realització de les activitats subvencionades, el compliment de la finalitat o finalitats que motiven la concessió i l'adequada acreditació del destí donat a les quantitats atorgades.  
En el cas de la Direcció General de Salut Pública, les tasques de comprovació i verificació ressenyades no poden dur-se a terme d'idèntic mode en tots els casos, perquè dins dels programes pressupostaris 313B00 i 413A00 coexistixen línies dirigides a potencials entitats i associacions beneficiàries de molt diferent índole i pensades per a fomentar i impulsar la realització d'activitats i inversions de diversa naturalesa, amb finalitats també dispars.  
Per tot això, sense perjudici de les previsions contingudes en els respectius convenis o resolucions de concessió, amb les quals este pla haurà de ser interpretat de manera conjunta i sistemàtica, s'establixen els següents paràmetres de control:  
a) El tipus de control a realitzar serà preferentment administratiu, basat en la documentació justificativa aportada per les diferents entitats i associacions beneficiàries en els termes del conveni subscrit.  
  
Amb esta finalitat, se supervisarà tota la documentació exigida i es requerirà, si escau, l'aportació d'aquells documents complementaris que siguen necessaris per a comprovar, verificar i aclarir tots els aspectes que així ho exigisquen.  
b) Extreta de la relació de justificants de despesa presentada, es podrà seleccionar una mostra aleatòria, però prou representativa de qualssevol documents i altres elements acreditatius de la realització de la inversió conveniada, de tal manera que puga verificar-se la seua realitat material.  
Addicionalment, de forma degudament motivada, es podran aplicar criteris dirigits a la realització d'un mostreig específic per a la comprovació d'aspectes administratius, econòmics o tècnics determinats que s'estimen d'especial rellevància en el marc del conveni.  
  
c) El percentatge mínim de subvenció a controlar sobre el total pagat a càrrec de cada línia pressupostària anual arribarà almenys al 10 %.  
Les actuacions que s'efectuen en desenvolupament d'este pla de control es realitzaran a través de mitjans propis, personals i materials. En relació amb els mitjans personals, es disposarà de personal de la mateixa direcció general amb competències en matèria de salut pública, tècnics de la matèria de què es tracte, amb les suficients garanties d'imparcialitat i independència, sense perjudici del suport tècnic extern que amb esta finalitat puga demanar-se.  
Com a resultat de les comprovacions derivades d'este Pla de control, l'òrgan gestor elaborarà un informe d'execució i avaluació de resultats en el qual es faça constar l'adequació de la subvenció als objectius proposats o, en cas contrari, l'existència d'un incompliment total o parcial i la necessitat d'iniciar, si és el cas, un procediment de reintegrament de la subvenció, d'acord amb el que s'estableix en la Llei 38/2003, de 17 de novembre, general de subvencions.